b'\n_START_ARTICLE_\nPanceta\n_START_PARAGRAPH_\nPancetta (sebutan IPA:\xc2\xa0[pan\xcb\x88t\xcd\xa1\xca\x83et\xcb\x90ta]) ialah sejenis dendeng khinzir dari Itali yang dibuat menggunakan daging perut khinzir yang diawetgaramkan. Panceta selalunya, di Itali, digunakan untuk menambah rasa ke dalam sup dan pasta.\n_START_SECTION_\nKegunaan\n_START_PARAGRAPH_\nJika digunakan dalam masakan, ia selalunya dipotong dalam bentuk dadu (cubetti di pancetta). Di Itali, panceta biasanya dihidang sebagai daging lunceon (daging yang selalunya diawet atau dipramasak), dipotong halus dan dimakan begitu sahaja. Ia juga boleh digunakan dalam pasta carbonara, namun guanciale (sejenis potongan daging yang diperbuat daripada pipi khinzir) adalah lebih tradisional.\n_START_SECTION_\nJenis-jenis\n_START_PARAGRAPH_\nDua jenis panceta yang asas ialah arrotolata (gulung) dan stesa (leper). Arrotolata, yang diasinkan, biasanya dihiris menjadi kepingan nipis dan dimakan mentah sebagai antipasto ataupun sebagai bahan dalam sandwic; stesa biasanya dipotong untuk dijadikan bahan masakan dalam pelbagai resipi, atau dipotong menjadi kepingan tebal, lalu dipanggang. Ada versi arrotolata, di mana capicola diletak di tengah-tengah gulung panceta (pancetta coppata)._NEWLINE_Jenis yang bergulung biasa didapati di utara Itali, manakala yang leper boleh didapati di tengah dan selatan Itali.'